Монгол Улсын Их Хурлын 2013 оны намрын ээлжит чуулганы Өргөдлийн байнгын хорооны 12 дугаар сарын 27-ны өдөр /Баасан гараг/-ийн хуралдааны

гар тэмдэглэл

 Улсын Их Хурлын гишүүн С.Одонтуяа ирц, хэлэлцэх асуудлын дарааллыг танилцуулж, хуралдааныг даргалав.

 Ирвэл зохих 19 гишүүнээс 11 гишүүн ирж, 57.8 хувийн ирцтэйгээр хуралдаан 09 цаг 20 минутад Төрийн ордны “А” танхимд эхлэв.

 **Чөлөөтэй:** Н.Номтойбаяр, О.Содбилэг, Ч.Хүрэлбаатар;

 **Өвчтэй:** Д.Сумъяабазар, Д.Сарангэрэл;

 **Тасалсан:** Б.Болор, М.Зоригт, Б.Чойжилсүрэн.

 ***Нэг. Байнгын хорооны даргад нэр дэвшүүлэх тухай.***

 Хэлэлцэж буй асуудалтай холбогдуулан Өргөдлийн байнгын хорооны ажлын албаны зөвлөх Б.Балган, Э.Болормаа, референт П.Тогоо, Ц.Энх-Амгалан, Ч.Ариунбаяр, Х.Хэрлэн, Х.Баттөгсөх, Э.Баярмаа нар байлцав.

 Улсын Их Хурал дахь Ардчилсан намын бүлгийн дарга Д.Эрдэнэбат Өргөдлийн байнгын хорооны даргад Раднаагийн Бурмааг улируулан сонгох саналыг танилцуулав.

 Нэр дэвшигчээс асуулт асууж, үг хэлэх гишүүн гараагүй болно.

 **С.Одонтуяа: -** Улсын Их Хурлын Өргөдлийн байнгын хорооны даргад нэр дэвшиж байгаа Улсын Их Хурлын гишүүн Раднаагийн Бурмааг дэмжиж байгаа гишүүд гараа өргөнө үү.

 Зөвшөөрсөн: 11

 Татгалзсан: 0

 Бүгд: 11

 Гишүүдийн олонхийн саналаар дэмжигдлээ.

 Байнгын хорооноос гарах танилцуулгыг Улсын Их Хурлын чуулганы нэгдсэн хуралдаанд Улсын Их Хурлын гишүүн Ш.Түвдэндорж танилцуулахаар тогтов.

 ***Хуралдаан 09 цаг 22 минутад өндөрлөв.***

 Тэмдэглэлтэй танилцсан:

 ӨРГӨДЛИЙН БАЙНГЫН

 ХОРООНЫ ДАРГА Р.БУРМАА

 Тэмдэглэл хөтөлсөн:

 ПРОТОКОЛЫН АЛБАНЫ

ШИНЖЭЭЧ Ц.АЛТАН-ОД

МОНГОЛ УЛСЫН ИХ ХУРЛЫН

2013 ОНЫ НАМРЫН ЭЭЛЖИТ ЧУУЛГАНЫ

ӨРГӨДЛИЙН БАЙНГЫН ХОРООНЫ 12 ДУГААР САРЫН 27-НЫ ӨДӨР

/ПҮРЭВ ГАРАГ/-ИЙН ХУРАЛДААНЫ ДЭЛГЭРЭНГҮЙ

ТЭМДЭГЛЭЛ

***Хуралдаан 09 цаг 20 минутад эхлэв.***

**С.Одонтуяа: -** За та бүхэнд өглөөний мэнд хүргэе. Өнөөдөр Өргөдлийн байнгын хорооны ээлжит хурал хуралдах гэж байна. Байнгын хорооны гишүүдийн ирц бүрдсэн тул 2013 оны 12 дугаар сарын 27-ны өдрийн хуралдаан нээснийг мэдэгдье.

 Өнөөдрийн хэлэлцэх асуудал. Нэг асуудал байна. Байнгын хорооны даргад нэр дэвшүүлэх тухай. Энэ асуудлаас өөр саналтай гишүүд байна уу? За хэлэлцэх асуудлаа баталъя.

 Улсын Их Хурал дахь Ардчилсан намын бүлгийн дарга Д.Эрдэнэбат Байнгын хорооны даргад нэр дэвшүүлэх гишүүний талаарх саналаа танилцуулна уу.

 **Д.Эрдэнэбат: -** За баярлалаа. Улсын Их Хурлын хуулийн дагуу Байнгын хорооны дарга нэр дэвшүүлье. Бид Өргөдөл, гомдлын байнгын хорооны даргаар Раднаагийн Бурмааг улируулан сонгох саналтай байгаа. Тийм учраас Раднаагийн Бурмаагийн нэрийг дэвшүүлж байна.

 **С.Одонтуяа: -** Байнгын хорооны даргад Раднаагийн Бурмаагаас өөр гишүүний нэр дэвшүүлэх саналтай гишүүд байна уу? За алга байна. Байнгын хорооны даргад нэр дэвшиж байгаа Раднаагийн Бурмаагаас асуулттай гишүүд байна уу? За асуулт алга байна. Асуултаа тасалъя. Байнгын хорооны даргад нэр дэвшигчийн талаар үг хэлэх саналтай гишүүд байна уу? За алга байна.

 Тэгвэл Улсын Их Хурлын Өргөдлийн байнгын хорооны даргад нэр дэвшиж байгаа Улсын Их Хурлын гишүүн Раднаагийн Бурмааг дэмжье гэсэн томъёоллоор санал хураая. Дэмжиж байгаа гишүүд гараа өргөнө үү. 11-ээс 11.

 За олонхийн санал авсан Раднаагийн Бурмааг Байнгын хорооны даргад нэр дэвшүүлж байна. Байнгын хорооны санал, дүгнэлтийг Улсын Их Хурлын нэгдсэн хуралдаанд илтгэх гишүүнийг томилъё. Ш.Түвдэндорж гишүүн уншихаар боллоо.

 Ингээд Өргөдлийн байнгын хорооны даргад нэр дэвшсэн Раднаагийн Бурмаад ажлын амжилт хүсье. Баяр хүргэе.

 Өнөөдрийн байнгын хорооны хуралдаан өндөрлөснийг мэдэгдье.

 ***Хуралдаан 09 цаг 22 минутад өндөрлөв.***

 Соронзон хальснаас буулгасан:

 ПРОТОКОЛЫН АЛБАНЫ

ШИНЖЭЭЧ Ц.АЛТАН-ОД